text: भारतीय क्रिकेट टीम के कप्तान विराट कोहली खेलों से इतर अपनी निजी जिंदगी के लिए भी सुर्खियों में रहते हैं। विराट कोहली और उनकी प्रेमिका अनुष्का शर्मा इस बार मुंबई में एक कार्यक्रम में साथ दिखाई दिए और इन दोनों की जोड़ी ने एक बार फिर से महफिल लूट ली। इन दोनों सेलिब्रिटी की जोड़ी मुंबई में आयोजित इंडियन स्पोर्ट्स ऑनर्स अवॉर्ड्स में दिखाई दी। इस दौरान दूसरे क्रिकेटर भी अपनी पत्नियों के साथ दिखाई दिए। इनके अलावा तमाम खेलों के नामचीन खिलाड़ियों ने भी इस मंच की शोभा बढ़ाई। हालांकि, सबकी नजरें क्रिकेट में दिन-रात अपना मुकाम ऊंचा कर रहे विराट और उनकी दोस्त अनुष्का पर लगी रहीं।